Ο **Κλας-Γιάν Χούντελαρ** (γεννημένος στις 12 Αυγούστου 1983 στο Φορ-Ντρεμπτ, Γκέλντερλαντ), γνωστός και με το ψευδώνυμο *The Hunter* (αγγλ: ο κυνηγός), είναι Ολλανδός ποδοσφαιριστής που αγωνίζεται ως επιθετικός στον Άγιαξ και στην Ολλανδική εθνική ομάδα. Ο Χούντελαρ είναι ένας παραγωγικός επιθετικός με εξαιρετική τεχνική κατάρτιση και φυσική κατάσταση και έχει συγκριθεί σχετικά με τον τρόπο που αγωνίζεται με παίκτες όπως ο Μάρκο φαν Μπάστεν και ο Ρουντ φαν Νίστελροϊ. Ο πρώην προπονητής της Εθνικής Ολλανδίας, της Μπαρτσελόνα και της Μπάγερν Μονάχου Λουίς φαν Χάαλ έχει πει σχετικά με τον παίκτη *"στην περιοχή του πέναλτι, είναι ο καλύτερος παίκτης στον κόσμο."*

Έχοντας ανακηρυχτεί Ολλαδικό Ποδοσφαιρικό Ταλέντο της Χρονιάς και "Παίκτης της Χρονιάς" του Άγιαξ το 2006, ο Χούντελαρ ήταν μέλος της ολλανδικής ομάδας που κατέκτησε το Ευρωπαϊκό Πρωτάθλημα U-21 το 2006 όπου αναδείχτηκε πρώτος σκόρερ της διοργάνωσης. Ανακηρύχτηκε επίσης ως ένας από τους δύο επιθετικούς της Καλύτερης Ενδεκάδας της διοργάνωσης. Αποτελεί πρώτο σκόρερ όλων των εποχών με την Εθνική Ολλανδίας U-21 έχοντας πετύχει 18 γκολ σε 22 εμφανίσεις. Στις εγχώριες διοργανώσεις τερμάτισε πρώτος σκόρερ της Ερεντιβίζιε τις σεζόν 2005–06 και 2007–08. Ο Χούντελαρ προηγουμένως αγωνιζόταν με τις ΠΣΦ, Ντε Χράαφσχαπ, ΑΓΟΦΦ Άπελντορν, ΣΚ Χέρενφεν, ΑΦΚ Άγιαξ, Ρεάλ Μαδρίτης, και ΑΚ Μίλαν, πριν υπογράψει στην Σάλκε τον Αύγουστο του 2010.

Προσωπική ζωή
-------------

Ο Χούντελαρ γεννήθηκε στο Φορ-Ντρεμπτ, ένα χωριό στην περιοχή Άχτερχεκ της Ολλανδίας, αλλά μετακόμισε στο Χούμελο όταν ήταν έξι εβδομάδων. Έζησε με τους γονείς του Ντιρκ-Γιάν και Μο Χούντελαρ, και τους δύο αδερφούς του Νικ και Γιέλε. Ο Χούντελαρ είναι σε σχέση με την φίλη του Μάντι Σχούλντερμαν από το 2000. Στις 9 Απριλίου 2009, το ζευγάρι απέκτησε το πρώτο του παιδί, ένα αγόρι με το όνομα Σεμπ, και στις 20 Ιουλίου 2011, γεννήθηκε ο Άξελ το δεύτερό τους παιδί.

Πρώιμη καριέρα
--------------

Στην ηλικία των πέντε ετών, ο Χούντελαρ, μαζί με τα δύο του αδέρφια, πήγε στη τοπική ομάδα ΦΦ Χ. εν Κ. Όπου αγωνίστηκε για τα επόμενα έξι χρόνια. Παρακολουθούνταν ως νεαρό ταλέντο εκείνη την περίοδο από την Γκόου Αχέντ Ιγκλς αλλά η απόσταση που θα χρειαζόταν να διανύει για να πάει στη βάση της ομάδας στο Ντέβεντερ τον απέτρεψε από το να πάει σ’αυτήν.

Λίγο αργότερα, παρακολουθείτο από την Ντε Χράαφσαπ και στις 6 Απριλίου 1994 υπέγραψε το πρώτο του νεανικό συμβόλαιο, σε ηλικία 11 ετών. Στην διάρκεια της πρώτης του διετίας με την Ντε Χράαφσαπ, ο Χούντελαρ αγωνίστηκε σε αρκετές θέσεις συμπεριλαμβανομένων του αριστερού πλαγίου, του επιθετικού μέσου, του αριστερού μπακ, ακόμη και του τερματοφύλακα. Μόλις στην τρίτη του χρονιά εκεί χρησιμοποιήθηκε ως επιθετικός.

Την σεζόν 1997–98, ο 14χρονος Χούντελαρ ήταν ο βασικός επιθετικός της τρίτης ομάδας της Ντε Χράαφσαπ και σημείωσε 33 γκολ σε 20 αγώνες. Η επόμενη σεζόν τον βρήκε στην δεύτερη ομάδα, και την σεζόν 1999–2000 αναδείχτηκε πρώτος σκόρερ του πρωταθλήματος των δεύτερων ομάδων με 31 γκολ. Οι ικανότητές του στο σκοράρισμα τράβηξαν την προσοχή της ΠΣΦ, η οποία ως αποτέλεσμα τον απέκτησε τον Ιούνιο του 2000.

Συλλογική Καριέρα
-----------------

### ΠΣΦ

Ο Χούντελαρ ξεκίνησε την επαγγελματική του καριέρα στο Φίλιπς Στέιντιον.
Στην πρώτη του σεζόν στην ΠΣΦ, ο Χούντελαρ σύντομα κατάφερε να σταθεροποιηθεί ως ένας αποτελεσματικός σκόρερ για τις νεανικές ομάδες του συλλόγου υπό τις οδηγίες του Βίλι φαν ντερ Κούιχλεν, πετυχαίνοντας 26 γκολ σε 23 αγώνες για να γίνει έτσι ο κορυφαίος σκόρερ του πρωταθλήματος νέων. Στη δεύτερή του σεζόν στην ΠΣΦ, ο Χούντελαρ "ανέβηκε" στην πρώτη ομάδα με πρωτοβουλία του προπονητή Γκους Χίντινκ. Πραγματοποίησε το ντεμπούτο του με την πρώτη ομάδα του συλλόγου στις 23 Νοεμβρίου 2002 σε μία εκτός έδρας νίκη με 0–3 απέναντι στην ΡΜΚ Ρούζενταλ, ερχόμενος από τον πάγκο ως αλλαγή στο δεύτερο ημίχρονο στη θέση του Ματέγια Κέζμαν στο 76ο λεπτό. Τελικά, αυτή αποδείχτηκε πως ήταν η πρώτη και τελευταία του εμφάνιση με την ΠΣΦ.

Πηγές
-----

1. 1 2 3   Huntelaar, the new Dutch goal machine, The Independent, 28 Μαρτίου 2009, Λονδίνο, Nick Harris
2. ↑  Huntelaar swaps Madrid for Milan, UEFA.com, 7 Αυγούστου 2009
3. ↑  The Hunter's pursuit of excellence Αρχειοθετήθηκε 2014-07-09 στο Wayback Machine. FIFA.com, 23 Ιανουαρίου 2007
4. ↑  Huntelaar follows Van Basten Αρχειοθετήθηκε 2008-04-07 στο Wayback Machine. UEFA.com, 4 Απριλίου 2008
5. ↑  Man United keen on Dutch striker Huntelaar, The Telegraph, 11 Ιανουαρίου 2008, Λονδίνο, Vicki Hodges
6. ↑  Real Madrid C.F. and AFC Ajax reach agreement for transfer of player Αρχειοθετήθηκε 2009-01-14 στο Wayback Machine. Realmadrid.com, 2 Δεκεμβρίου 2008
7. 1 2 3 4 5 6 7 8 9 10  Biografie van Klaas-Jan Huntelaar Αρχειοθετήθηκε 2013-02-02 στο Wayback Machine. Official website of Klaas-Jan Huntelaar, Ολλανδικά, 24 Σεπτεμβρίου 2007
8. 1 2  Klaas-Jan Huntelaar vader Αρχειοθετήθηκε 2012-10-10 στο Wayback Machine. Telegraaf.nl, 9 Απριλίου 2009
9. ↑  Vorzeitige Abreise wegen Axel: Klaas-Jan Huntelaar ist stolzer Papa Αρχειοθετήθηκε 2012-03-13 στο Wayback Machine. Schalke04.de, 20 Ιουλίου 2011, Γερμανικά
10. ↑  An original Dutch master, UEFA.com, Berend Scholten, 24 March 2006
11. ↑  RBC Roosendaal Αρχειοθετήθηκε 2007-10-13 στο Wayback Machine. PSV Eindhoven, 23 November 2002

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κλας-Γιαν Χούντελααρ** |

  


|  |  |  |  |  |
| --- | --- | --- | --- | --- |
| 

| π • σ • ε
Εθνική Ολλανδίας – Μουντιάλ 2014 |
| --- |
|  |
|  | 
* 1 Σίλεσεν
* 2 Φλαρ
* 3 Ντε Φράι
* 4 Μάρτινς Ίντι
* 5 Μπλιντ
* 6 Ντε Γιονγκ
* 7 Γιάνμαατ
* 8 Ντε Γκουζμάν
* 9 Φαν Πέρσι (c)
* 10 Σνάιντερ
* 11 Ρόμπεν
* 12 Φέρχαχ
* 13 Φέλτμαν
* 14 Κονγκόλο
* 15 Κάιτ
* 16 Κλάσι
* 17 Λενς
* 18 Φερ
* 19 Χούντελααρ
* 20 Βαϊνάλντουμ
* 21 Ντεπάι
* 22 Φορμ
* 23 Κρουλ
* Προπονητής: Φαν Χάαλ
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 286890172
* ISNI: 0000 0003 9276 0703

 |

 |